Even Tudeberg
Even Tudeberg (sündinud 14. jaanuaril 1963 Tallinnas) on Eesti laskesuusataja ja sporditegelane. 1988. aastal lõpetas ta Tallinna Pedagoogilise Instituudi kehalise kasvatuse erialal. 1983. aastal võitis ta laskesuusatamise juunioride maailmameistrivõistlustel pronksmedali. Aastatel 1981–1986 tuli ta kolm korda Eesti meistriks laskesuusatamises ja murdmaasuusatamises. Aastatel 2000–2002 oli ta Eesti Laskesuusatamise Föderatsiooni president.